જે મહિલાઓનાં ગર્ભનો વિકાસ ન થયો હોય કે કોઈ પણ કારણોસર તેમના ગર્ભમાં બાળક વિકસી શકે તેમ ન હોય તેવી મહિલાઓ માટે ગર્ભાશય ટ્રાન્સપ્લાન્ટ આશિર્વાદરૂપ સાબિત થઈ શકે છે. જે મહિલાઓને ડોક્ટર્સે કહી દીધુ હોય કે હવે તેઓ ક્યારેય માતા નહીં બની શકે તે મહિલાઓ ગર્ભાશય ટ્રાન્સપ્લાન્ટની પદ્ધતિથી પોતાના બાળકને પોતાની કૂખેથી જન્મ આપી શકે છે. મેડિકલ ક્ષેત્રે ગેલેક્સી કેર હોસ્પિટલે આ અદભૂત સિદ્ધિ હાંસલ કરી છે. અત્યાર સુધી વિશ્વમાં ફક્ત ૧૨ બાળકો જ ગર્ભાશય ટ્રાન્સપ્લાન્ટથી જનમ્યા છે જેમાંથી નવ બાળકો સ્વીડનમાં અને ૨ બાળકો યુએસમાં જનમ્યા છે.